Okirat száma: /2025

Alapító okirat

**Az államháztartásról szóló 2011. évi CXCV. törvény 8/A. §-a alapján a Szombathelyi Parkfenntartó Intézmény alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Szombathelyi Parkfenntartó Intézmény
      2. rövidített neve: SZOMPARK
   2. A költségvetési szerv
      1. székhelye: 9700 Szombathely, Boglárka utca 2.
      2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Paragvári utcai telephely | 9700 Szombathely, Paragvári utca 1. |
| 2 | Jászai Mari utcai telephely | 9700 Szombathely, Jászai Mari utca 2. |

1. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma: 2026. január 1.
2. **A költségvetési szerv irányítása, felügyelete**
   1. A költségvetési szerv irányító szervének
      1. megnevezése: Szombathely Megyei Jogú Város Önkormányzata Közgyűlése
      2. székhelye: 9700 Szombathely, Kossuth Lajos utca 1-3.
   2. A költségvetési szerv fenntartójának
      1. megnevezése: Szombathely Megyei Jogú Város Önkormányzata
      2. székhelye: 9700 Szombathely, Kossuth Lajos utca 1-3.
3. **A költségvetési szerv tevékenysége**
   1. A költségvetési szerv közfeladata: Magyarország helyi önkormányzatairól szóló 2011. évi CLXXXIX. törvény 13. §. (1) bekezdés 2. pontjában rögzített településüzemeltetési feladatok
   2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 841218 | Lakás-, kommunális szolgáltatások igazgatása |

* 1. A költségvetési szerv alaptevékenysége: Szombathely Megyei Jogú Város teljes zöldfelületén a következő feladatok – szakmai szempontból – színvonalas ellátása
     1. fák metszése, gondozása, kivágása, ültetése
     2. cserjemetszés, cserjeápolás, ültetés, fenyőkéreg terítés
     3. virágfelületek (egynyári, kétnyári, évelők), planténerek, virágtartók gondozása, ültetése
     4. gyepfelületek fenntartása, fűnyírás (árkok, padkák, területek), új gyepfelület kialakítása, kétszikű gyomok irtása, felülvetés, lomb összegyűjtése, zöldfelületek heti háromszori takarítása
     5. növényvédelmi szolgáltatás, burkolt felületek gyomirtása, bálványfák vegyszeres irtása, szúnyogirtás
     6. utcabútorok takarítása, festése, javítása, mozgatása, új bútor kihelyezése, elhasználódott utcabútor elbontása, köztéri szobrok tisztítása
     7. burkolatok (zúzalék, gyöngykavics, térkő) tisztántartása, gyommentesítése, gyöngykavics burkolatok felújítása, új burkolat kialakítása
     8. játszóterek, fitnesz parkok, sportpályák fenntartása.
  2. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 042130 | Növénytermesztés, állattenyésztés és kapcsolódó szolgáltatások |
| 2 | 044320 | Építőipar támogatása |
| 3 | 051030 | Nem veszélyes (települési) hulladék vegyes (ömlesztett) begyűjtése, szállítása, átrakása |
| 4 | 066010 | Zöldterület-kezelés |

* 1. A költségvetési szerv illetékessége, működési területe: Szombathely Megyei Jogú Város közigazgatási területe

1. **A költségvetési szerv szervezete és működése**
   1. A költségvetési szerv vezetőjének megbízási rendje: az intézmény vezetőjét Szombathely Megyei Jogú Város Közgyűlése nevezi ki és menti fel. Az egyéb munkáltatói jogokat a polgármester gyakorolja, aki e hatáskörét átruházhatja. Az intézmény vezetőjét Szombathely Megyei Jogú Város Közgyűlése a közalkalmazottak jogállásáról szóló 1992. évi XXXIII. törvény, valamint a végrehajtásáról rendelkező, a helyi önkormányzatok által fenntartott szolgáltató feladatokat ellátó egyes költségvetési intézményekre vonatkozó 77/1993. (V.12.) Korm.rendelet előírásai szerint pályázat alapján bízza meg. A magasabb vezetői megbízás legfeljebb 5 évig terjedő határozott időre szól.
   2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | 1992. évi XXXIII. törvény a közalkalmazottak jogállásáról |
| 2 | megbízási jogviszony | a Polgári Törvénykönyvről szóló 2013. évi V. törvény |

1. **Záró rendelkezés**

Jelen alapító okiratot 2026. január 1. napjától kell alkalmazni.

Kelt: Szombathely, 2025.

P.H.

Dr. Nemény András